באמצעות דמויות ראשיות מורכבות שמניעיהן סבוכים, הסדרה בוחנת סוגיות של מעמד חברתי, דת, מלחמה, חטא ועונש, ומיניות. הן בסדרה הטלוויזיונית והן בספרים המקוריים עליהן מבוססת הסדרה, הדמויות והשתלשלות העלילה נגזרים ממגוון תקופות בהיסטוריה של אירופה. לדוגמה, השראה ליריבות בין משפחות סטארק ולאניסטר, שאובה ממלחמות השושנים (1455–1485), בין הבתים לנקסטר ויורק. וסטרוז, על טירותיה, מבניה וטורנירי האבירים מבוססת על מערב אירופה בימי הביניים.